**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2024,

**ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 56/2020 Z. z., zákona č. 93/2020 Z. z., zákona č. 426/2020 Z. z., zákona č. 127/2021 Z. z., zákona č. 271/2021 Z. z., zákona č. 273/2021 Z. z., zákona č. 415/2021 Z. z., zákona č. 2/2022 Z. z., zákona č. 92/2022 Z. z., zákona č. 176/2022 Z. z., zákona č. 351/2022 Z. z., zákona č. 394/2022 Z. z., zákona č. 181/2023 Z. z., zákona č. 182/2023 Z. z., zákona č. 263/2023 Z. z., zákona č. 276/2023 Z. z. a zákona č. 506/2023 Z. z. sa dopĺňa takto:

Za § 145c sa vkladá nový § 145d, ktorý znie:

“§ 145d

(1) Zákonný zástupca dieťaťa so zdravotným znevýhodnením môže podať písomné hlásenie o plánovanom nástupe dieťaťa so zdravotným znevýhodnením (ďalej len „hlásenie o plánovanom nástupe”) riaditeľovi spádovej školy alebo riaditeľovi spádovej materskej školy,47aaa) najskôr tri roky pred začiatkom školského roka, v ktorom má dieťa začať plniť povinnú školskú dochádzku, povinné predprimárne vzdelávanie alebo pred plánovaným nástupom dieťaťa do materskej školy. Súčasťou hlásenia o plánovanom nástupe je čestné vyhlásenie zákonného zástupcu, že má úmysel zapísať dieťa do spádovej školy alebo spádovej materskej školy.47aaa)

(2) Na základe hlásenia o plánovanom nástupe riaditeľ spádovej školy alebo spádovej materskej školy47aaa) zabezpečí podmienky pre nástup dieťaťa so zdravotným znevýhodnením s prihliadnutím na jeho špeciálne výchovno-vzdelávacie potreby, jeho zdravotné znevýhodnenie a individuálne osobitosti.

(3) Účastníkmi prípravy nástupu podľa odseku 2 sú zákonný zástupca, riaditeľ školy alebo poverený zamestnanec školy, a zástupca školského podporného tímu alebo pedagogický zamestnanec, ktorý je zamestnancom školy. Účastníkmi prípravy nástupu podľa odseku 2 môžu byť aj iní odborníci, najmä zástupca zriaďovateľa, zástupca zariadenia poradenstva a prevencie, zástupca poskytovateľa sociálnej služby včasnej intervencie80e) alebo všeobecný lekár pre deti a dorast alebo lekár so špecializáciou v príslušnom špecializačnom odbore.

(4) Súčasťou prípravy nástupu môže byť vyjadrenie na účel poskytnutia podporného opatrenia podľa § 145b, na základe ktorého môže zriaďovateľ školy podať žiadosť o príspevok na podporné opatrenie podľa osobitného predpisu,80f) a to aj pred konaním zápisu dieťaťa.

(5) Ak sa zmení trvalý pobyt dieťaťa alebo iná skutočnosť uvedená v ohlásení o plánovanom nástupe, zákonný zástupca dieťaťa je povinný o tejto zmene bezodkladne informovať riaditeľa spádovej školy alebo riaditeľa spádovej materskej školy.47aaa)

(6) Ak zákonný zástupca dieťaťa nepodal hlásenie o plánovanom nástupe, práva dieťaťa so zdravotným znevýhodnením uvedené v tomto zákone tým nie sú dotknuté.“.

Poznámky pod čiarou k odkazom 80e a 80f znejú:

„80e) § 33 zákona č. 448/2008 Z. z. v znení zákona č. 484/2021 Z. z.

80f) § 4e ods. 2 zákona č. 597/2003 Z. z. v znení neskorších predpisov.“.

**Čl. II**

Tento zákon nadobúda účinnosť 1. septembra 2024.